text: Á Føroya Grótvirki gera vit gravsteinar úr føroyskum basalti. Í Høvdarhaga í Skopun hava vit á Føroya Grótvirki egið grótbrot. Har fáa vit tað ráa basaltgrótið, ið vit skera, polera og tilevna til tey ymisku sniðini av gravsteinum.
text: #000000
text: Stórur partur av okkara gravsteinum hevur hápoleraða framsíðu, ið tekstur og annað verður sandblást í. Men eisini kunnu hesir gravsteinar hava slípaða ella skorna framsíðu. Kantarnir á gravsteininum verða høgdir til, soleiðis at gravsteinurin fær ynskta sniðið.
text: #000001
text: Ofta hava gravsteinarnir eitt blómubeð frammanfyri at seta blómur í. Tá verður ein garður, høgdur á báðum síðum, tilevnaður at seta frammanfyri. Ella ein pláta verður løgd frammanfyri, sum kann hava hol í av einhvørjum sniði, soleiðis at til ber at seta blómur í.
text: #000002
text: Eisini arbeiða vit við hagagróti, ella natúrsteinum. Her ber til, sum við teimum tilevnaðu gravsteinunum, at sandblása tekst í, eins og til ber at seta bronsutekst á.
text: #000003
text: Her á síðuni eru myndir av nøkrum av teimum gravsteinum, ið vit hava gjørt. Ofta, tá ið fólk skulu velja gravstein, verður snið valt eftir einum av teimum, ið er her á síðuni. Men vit viðmæla eisini fólki at fara í kirkjugarðar fyri at fáa íblástur til snið og annað.
text: #000004
text: Tá ið vit fáa snið, tekst og annað viðvíkjandi gravsteininum, kunnu vit geva útgreinað og óbindandi tilboð upp á gravsteinin.
text: #000005
text: Skal gravsteinurin vera føroyskur, gjørdur úr føroyskum basalti, er Føroya Grótvirki rætta valið.
text: #000006
text: Vit spreingja sjálvir teir ráu basaltklettarnar úr okkara grótbroti í Høvdarhaga í Skopun. Vit skera grótið, vit polera ella slípa grótið, eins og vit høgga og tilevna grótið til júst tann gravsteinin, ið biðið verður um. Vit seta tekst á gravsteinin, og vit tilevna blómubeðið, ið verður sett framman fyri gravsteinin. Og eisini seta vit gravsteinin upp í kirkjugarðinum.
text: #000007
text: Um føroya grótvirkiExpand child menuExpand
text: #000008